บาทเปิด 30.53/55 แข็งค่าต่อ
ธนาคารกรุงเทพ  รายงาน เงินบาทเปิด 30.53/55 แข็งค่าต่อ รอตัวเลขศก.สหรัฐฯ มองกรอบ 30.50-30.60 บาท
5 ต.ค. 2555

ธนาคารกรุงเทพ  รายงาน เงินบาทเปิด 30.53/55 แข็งค่าต่อ รอตัวเลขศก.สหรัฐฯ มองกรอบ 30.50-30.60 บาท 
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.53/55 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดอยู่ที่ระดับ 30.57/59 บาท/ดอลลาร์ ซึ่งเป็นการแข็งค่าขึ้นตามค่าเงินยูโร
สำหรับความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.54/56 เยน/ดอลลาร์ ส่วนเงินยูโรอยู่ที่ระดับ 1.3014/3017 ดอลลาร์/ยูโร 
โดยประเด็นที่นักลงทุนให้ความสนใจวันนี้ คือ การประกาศตัวเลขเศรษฐกิจของสหรัฐฯ คืนนี้ คือ ตัวเลขการจ้างงานนอกภาคเกษตร เดือน ก.ย.
นักบริหารเงิน ประเมินกรอบการเคลื่อนไหวของค่าเงินบาทระหว่างวันอยู่ที่ 30.50-30.60 บาท/ดอลลาร์